
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00125/2014-04
24.10.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 24.10.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ ЕДУКОНС са седиштем у Војводе Путника 87, СРЕМСКА КАМЕНИЦА, ПИБ: 105699329, Матични број: 08891443,  испуњава прописане стандарде за акредитацију студијског програма  Основне академске студије - ПРИМЕЊЕНА БЕЗБЕДНОСТ СТУДИЈЕ НА ДАЉИНУ у оквиру ИН и то за 36 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ЕДУКОНС са седиштем у Војводе Путника 87, СРЕМСКА КАМЕНИЦА, је дана 21.1.2014. године поднела захтев за акредитацију студијског програма  Основне академске студије - ПРИМЕЊЕНА БЕЗБЕДНОСТ СТУДИЈЕ НА ДАЉИНУ у оквиру ИН под бројем 612-00-00125/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
[bookmark: _GoBack] На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ЕДУКОНС и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком  пољу  што је у складу са законом и листом области коју је утврдио  Национални савет. Назив дипломе    Менаџер безбедности   је у складу са листом звања коју је утврдио Национални савет, а дужина студија 3 године и 180 ЕСПБ је у складу са законом.  Програм је прихваћен 12.10. 2012., те на даљину 19.06.2013.  на Сенату Универзитета Едуконс. Основне академске студије примењене безбедности трају шест семестара. Студенти током школовања стичу 180 ЕСПБ (на свакој школској години по 60 ЕСПБ). Студијски програм садржи 20 обавезних предмета и 5 изборних предмета (које студенти бирају од понуђених 10) као и обавезан завршни рад. Студијски програм обезбеђује стицање компетенција за препознатљиву и јасну професију у области безбедности. Сврха студијског програма је образовање студената за професију менаџера безбедности. Студијски програм обезбеђује стицање компетенција које су друштвено оправдане и корисне и у складу су са основним задацима и циљевима установе - студенти постају способни за рад на спровођењу мера и активности у области цивилне заштите, заштите животне средине, менаџменту људских, материјалних и финансијских ресурса, корпоративној безбедности, хуманитарним активностима  и  осталим многобројним активностима. Општи и посебни циљеви овог студијског програма јасно су дефинисани и укључују стицање једног броја  компетенција и вештина у образовању менаџера безбедности које су му потребне да компетентно врши трансфер информатичких и техничко-технолошких знања.  Курикулум обезбеђује 180 ЕСПБ у трогодишњем образовању са 6 семестара на студијском програму основних академских студија на даљину. У табели 5.1 дат је Распоред предмета по семестрима и годинама студија.  Табела 5.1 се разликује од приложеног електронског формулара у томе што је у табели наведена Стручна пракса, а не постоји Завршни рад. У електронском формулару наведен је Завршни рад и не постоји Стручна пракса. Исправити садржај табеле 5.1.
Курикулум студијског програма основних академских студија ПРИМЕЊЕНА БЕЗБЕДНОСТ - студије на даљину чини 30 предмета, 20 обавезних предмета и 10 изборних предмета, распоређених у 5 изборних блокова. Студент треба да положи 25 испита и уради завршни рад. Студијским програмом није предвиђена стручна пракса. На студијском програму је предвиђен Завршни рад са 6 ЕСПБ.  У тексту стандарда наведено је да изборни предмети носе 30, а треба да пише 31 ЕСПБ. Изборност на студијском програму је 20,56%, односно 37 ЕСПБ од укупно 180ЕСПБ.  Просечан број часова предавања је 10, а укупан број часова активне наставе недељно је 20. Просечан број часова активне наставе недељно износи: 10.00 + 10.00 + = 20.00. У курикулуму је дат опис сваког предмета који садржи назив, тип предмета, годину и семестар студија, број ЕСПБ бодова, име наставника, циљ курса са очекиваним исходима, компетенцијама, предуслове за похађање предмета, садржај предмета, препоручену литературу, методе извођења наставе, начин провере знања и оцењивања и друге потребне  податке. У спецификацији свих предмета, у поље Остали часови унете су  вредности за које није јасно шта оне представљају. Поједине референце су релативно старијег датума за област Информатика (на пример, литература из 2003. године) или је наведена само литература на енглеском језику (Физичко-хемијске основе форензике, Инструменталне методе у форензици, Основи енергетске ефикасности). Приложена је спецификација завршног рада. Различите групе се заступљене у складу са препорученим процентима (15%, 20%, 35%, 30%): академско-општеобразовни: 15.52% , Теоријско-методолошки 20.69%, Научно-стручни 33.91%, Стручно-апликативни 29.89%. Програм је целовит и свеобухватан и нуди потребна стручна сазнања у области образовања менаџера безбедности. Програм је усаглашен са другим програмима на истој установи. Наведена су четири програма  у европском образовном простору, раније заступљени у класичном начину извођења наставе. 
Предвиђени  број студената за упис на овај програм је у складу са расположивим могућностима установе. Кандидат који конкурише за упис на прву годину студијског програма примењене безбедности  дужан је да приложи диплому о завршеној средњој школи, као и друге документе који су ближе одређени уписном политиком, а одобрени су од надлежног министарства и положи пријемни испит. Студенти полагањем сваког испита стичу одређени број поена. Број ЕСПБ бодова утврђен је за сваки предмет према оптерећењу студента. Предвиђено је да се успешност студената у савлађивању сваког предмета прати континуирано током наставе и вреднује кроз стицање од 30 - 70 поена за испуњене предиспитне обавезе. Приложена је Табела 8.1 Збирна листа поена по предметима које студент стиче кроз рад у настави и полагањем предиспитних обавеза као и на испиту. У Књизи предмета сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита.  Збирна листа поена по предметима које  студент стиче кроз рад у настави и полагањем предиспитних обавеза као и на испиту.  Приложен је  електронски формулар за овај студијски програм и обједињени формулар. У колони "Часова активне наставе у другим ВШУ у Србији" у електронском формулару приказан је број часова који ангажовани имају на институцији. На овом студијском програму је ангажовано 19 наставника: 4 редовна професора, 7 ванредних професора,  7 доцената према тексту стандарда 9 (у ел. формулару стоји 5РП, 7ВП и 6Д и у табели 9.2) и 1 предавач. Просечно оптерећење наставника на програму је 1,08.  Програм припада ИМТ студијама, преовлађујуће друштвено хуманистичкe студије и по правилима за ДХ студије су дефинисане групе за предавања и вежбе.
Укупна расположива површина факултета која је специфицирана у табели 10.1. У тексту је наведено да је укупан број студената за које је обезбеђен простор 3.320 студената. У уједињеном електронском формулару је исказан укупан број студената 3613. Универзитет Едуконс као високошколска установа је путем дугорочних уговора о закупу обезбедио простор за извођење наставе на акредитованим студијским програмима и програмима који су у поступку акредитације у укупној површини од 8.749,27 м2, У табели је дата листа наставничких кабинета и додатних просторија и приказан је број радних места и површина просторије. У табели 10.2. дата је листа  опреме, која омогућава  извођење наставе. Листа библиотечких јединица релевантних за студијски програм садржи 100 библиотечких ресурса релевантних за овај студијски програм. У Табели 10.5 означена поља за постојање уџбеника предметног наставника се не слажу са наведеним референцама на предметима (за 5 предмета није наведен уџбеник предметног наставника, а у табели је обележено да постоји: Основе права, Принципи менаџмента,Управљање људским ресурсима, Безбедност информационих система, Криминологија са пенологијом) Извештај о спољашњој провери осигурања квалитета (Прилог Стандард111012П11)  дефинише и мере за унапређење квалитета. Дат је извештај из 2008. године, па није јасно да ли је након тога вршена спољашња и унутрашња проевра квалитета. По Извештају из 2008. године, обезбеђена je активна и квалитетна улога студената. 
Студијски програм је предвиђен као програм студија на даљину и наставни материјал се налази на софтверској платформи за учење на даљину. Систем обезбеђује самопроверу знања, а завршни испит мора да се полаже у седишту високошколске установе. Ниједан наставник не покрива више од три предмета у семестру, а сваки од ангажованих наставника задужен је за писање наставног материјала, тестова за предиспитне провере и за завршни испит, као и за усклађивање свих активности на савлађивању потребног знања путем учења на даљину како је и у софтверском пакету урађено. Установа користи Moodle систем. Установа користи систем за учење на даљину на коме се већ налазе курсеви који су заједнички са основним студијама које се изводе традиционално.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ ЕДУКОНС  за студијски програм  Основне академске студије - ПРИМЕЊЕНА БЕЗБЕДНОСТ СТУДИЈЕ НА ДАЉИНУ  у оквиру ИН испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ ЕДУКОНС са седиштем у Војводе Путника 87, СРЕМСКА КАМЕНИЦА, ПИБ: 105699329, Матични број: 08891443, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Основне академске студије - ПРИМЕЊЕНА БЕЗБЕДНОСТ СТУДИЈЕ НА ДАЉИНУ у оквиру ИН и то за 36 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

